Attivitajiet marbuta mas-Sette Giugno Din is-sena jaħbat il-102 sena anniversarju mill-ġrajja mdemmija tas-7 ta' Ġunju 1919. Dan l-anniversarju hekk importanti fil-mixja poltika ta' pajjiżna biex jieħu rajħ f'idejh, se jkun imfakkar bis-soliti attivitajiet organizzati mill-Parlament u mill-Kumitat Festi Nazzjonali. L-attivitajiet jibdew mil-lum il-Ġimgħa b'ċerimonja ta' tifkira ħadejn il-Monument tas-Sette Giugno f'Misraġ San Ġorġ, il-Belt fejn l-Ispeaker tal-Parlament Dr Anġlu Farruġia jagħmel diskors tal-okkażjoni fejn wara jsir it-tqegħid ta' fjuri f'riġlejn il-Monument mill-Prim Ministru, il-Kap tal-Oppożizzjoni u mis-Sindku tal-Belt Valletta. Nhar it-Tnejn, f'Jum is-Sette Giugno se tingħata tislima lill-erba vittmi ta' din il-ġrajja, Carmelo Abela, Manuel Attard, Ġużè Bajada u Wenzu Dyer. fiċ-Ċimiterju ta' Santa Marija Addolorata, Raħal Ġdid, fl-10.00 ta' filgħodu.